**CENTAR ZA PRUŽANJE USLUGA U ZAJEDNICI TIĆ RIJEKA**

**Beli kamik 11**

**51 000 Rijeka**

KLASA: 112-01/24-01/3

URBROJ: 2170-1-26-24-1

Rijeka, 29.04.2024.

Na temelju članka 6. Pravilnika o radu Centra za pružanje usluga u zajednici Tić Rijeka, ravnatelj Centra, raspisuje

**N A T J E Č A J**

**za prijam u radni odnos na neodređeno vrijeme na radno mjesto:**

**ODGAJATELJ (1 izvršitelj/ica, uz probni rad u trajanju od tri mjeseca)**

Uvjeti radnog mjesta:

* završen specijalistički diplomski stručni studij ili preddiplomski i/ili diplomski stručni studij ili preddiplomski i/ili diplomski sveučilišni studij socijalnog rada, socijalne politike, psihologije, socijalne pedagogije, edukacijske rehabilitacije, logopedije, sociologije, filozofije, kineziologije, pedagogije, politologije, fonetike, teologije, ranog i predškolskog odgoja i obrazovanja, radne terapije ili završen studij odgovarajuće vrste za rad na radnom mjestu učitelja ili nastavnika u Republici Hrvatskoj ili ima priznatu inozemnu stručnu kvalifikaciju za obavljanje regulirane profesije u skladu s propisima kojima se regulira djelatnost socijalnog rada i odobrenje za rad nadležne komore, odnosno za neregulirane profesije priznatu inozemnu stručnu kvalifikaciju u skladu s propisima kojima se uređuje način i postupci vrednovanja inozemnih obrazovnih kvalifikacija
* položen stručni ispit

Na natječaj se mogu javiti osobe oba spola.

Izrazi koji se koriste u ovom tekstu natječaja, a imaju rodno značenje, odnose se jednako na muški i ženski rod.

Kandidat je, uz prijavu na natječaj, obvezan priložiti dokaze o ispunjavanju uvjeta iz natječaja:

* životopis,
* dokaz o hrvatskom državljanstvu (preslika osobne iskaznice ili domovnice),
* dokaz o stručnoj spremi (preslika diplome odnosno svjedodžbe),
* dokaz o ukupnom radnom iskustvu (ispis elektroničkog zapisa o radno pravnom statusu / e-radna knjižica koja se vodi pri Hrvatskom zavodu za mirovinsko osiguranje)
* dokaz o položenom stručnom ispitu (preslika potvrde o položenom stručnom ispitu – ukoliko je primjenjivo).

Na natječaj se mogu prijaviti i kandidati koji nemaju položen stručni ispit uz uvjet da isti polože u zakonskom roku, uz iznimke propisane člankom 258. Zakona o socijalnoj skrbi („Narodne novine“ broj 18/22, 46/22, 119/22, 71/23 i 156/23 - dalje u tekstu: Zakon).

Ne može se primiti u radni odnos osoba za koju postoje zapreke za zasnivanje radnog odnosa sukladno članku 261. Zakona.

Prije sklapanja ugovora o radu s odabranim kandidatom, poslodavac će po službenoj dužnosti pribaviti dokaz da ista nije osuđena za kaznena djela ili za prekršaj iz članka 261. Zakona, te da se protiv nje pred nadležnim sudom ne vodi postupak iz stavka 1. točke 4. ovoga članka.

Kandidat koji ostvaruje pravo prednosti pri zapošljavanju prema posebnim propisima dužan je u prijavi na natječaj pozvati se na to pravo i ima prednost u odnosu na ostale kandidate samo pod jednakim uvjetima. Da bi ostvario pravo prednosti prilikom zapošljavanja, kandidat koji ispunjava uvjete za ostvarivanje tog prava, dužan je uz prijavu na natječaj priložiti sve dokaze o ispunjavanju uvjeta iz natječaja, kao i rješenje odnosno potvrdu o priznatom statusu, te dokaz iz kojeg je vidljivo na koji način je prestao radni odnos kod posljednjeg poslodavca (ugovor, rješenje, odluka i sl.). Kandidat koji se poziva na pravo prednosti pri zapošljavanju na temelju Zakona o hrvatskim braniteljima iz Domovinskog rata i članovima njihovih obitelji, dužan je, osim dokaza o ispunjavanju traženih uvjeta natječaja, dostaviti i dokaze iz članka 103. Zakona o hrvatskim braniteljima iz Domovinskog rata i članovima njihovih obitelji. Dokazi potrebni za ostvarivanje prava prednosti pri zapošljavanju objavljeni su na sljedećoj poveznici: <https://branitelji.gov.hr/zaposljavanje-u-drzavnoj-sluzbi/843> .

**Prijave na natječaj s dokazima o ispunjavanju propisanih uvjeta dostavljaju se u roku od osam dana od dana objave natječaja na adresu: CENTAR ZA PRUŽANJE USLUGA U ZAJEDNICI TIĆ RIJEKA, Beli Kamik 11, Rijeka, s naznakom "NATJEČAJ ZA RADNO MJESTO - ODGAJATELJ ".**

Podnošenjem prijave na natječaj kandidati su suglasni da Centar Tić Rijeka kao voditelj zbirke osobnih podataka može prikupljati, koristiti i dalje obrađivati njihove osobne podatke isključivo u svrhu provedbe natječajnog postupka sukladno propisima koji uređuju zaštitu osobnih podataka.

Nepotpune i nepravodobne prijave neće se razmatrati.

O rezultatima izbora po ovom natječaju kandidati će biti obaviješteni u zakonskom roku.

Centar Tić Rijeka zadržava pravo poništiti ovaj natječaj.

|  |  |  |
| --- | --- | --- |
|  |  | **RAVNATELJ** |
|  |  |  |
|  |  | **Dario Kulišić, prof.psih.** |

|  |  |  |
| --- | --- | --- |
|  |  | **RAVNATELJ** |
|  |  |  |
|  |  | **Dario Kulišić, prof.psih.** |